કેરળમાં રાહત અને બચાવકાર્ય મોટા પાયે ચાલી રહ્યું છે. 2 લાખથી વધુ પરિવારો રિલિફ કેમ્પમાં આશરો લઈ રહ્યા છે. જે લોકો પોતાના ઘરમાં છે તેમને ચૉપર દ્વારા ફૂડ પેકેટ્સ પહોંચાડાયા છે. એક દિવસ પહેલા સેવાભાવ દર્શાવતો એક વીડિયો સામે આવ્યો છે. જેમાં એક વ્યક્તિ પૂરના પાણીમાં ઝુકેલો છે અને તેના પર પગ મૂકીને મહિલા અને વૃદ્ધ સુરક્ષિત રીતે હોડીમાં બેસે છે. પોતાના શરીરને સીડી બનાવી દેનારા વ્યક્તિની ભરપૂર પ્રશંસા થઈ રહી છે.